Polițiștii de frontieră din Ucraina au arestat un bărbat costumat în scafandru care făcea contrabandă cu măști de protectie în România.

Potrivit Reuters, bărbatul de 29 de ani a fost prins în flagrant de grănicerii ucraineni, în timp ce ieșea din râul Tisa. Nu se știe la cine au ajuns măștile de protecție pe teritoriul Maramureșului. El a fost prins după ce grănicerii ucraineni au tras un foc de armă în plan vertical. Conform acestuia el ar fi transportat mii de măști chirurgicale pe teritoriul românesc.

Măștile de protectie au devenit din ce în ce mai populare în Uniunea Europeană, mai populare chiar și decât țigările, pe fondul crizei generate de pandemia de coronavirus.

La fel ca România, Ucraina a interzis exportul de măști medicale pentru a spori livrările interne.

Ucraina a înregistrat până în prezent cel puțin 18 cazuri confirmate de coronavirus, inclusiv două decese.